                                                                                                              Eelnõu

NARVA LINNAVALITSUS

KORRALDUS
Narva







        05.10.2011 nr…..

Projekteerimistingimuste määramine

(Kuuse tn 7 aiamaja laiendamine ja rekonstrueerimine, majandushoone ning rajatiste püstitamine)

	1. ASJAOLUD JA MENETLUSE KÄIK




26.09.2011. a taotles Valentina Kruglova Narva Linnavalitsuse Arhitektuuri- ja Linnaplaneerimise Ametilt projekteerimistingimusi Kuuse tn 7 aiamaja rekonstrueerimiseks ja laiendamiseks, majandushoone ning rajatiste püstitamiseks. Laiendatav  ja rekonstrueeritav hoone on 1 aiamaja. Uute hoonete arv krundil on 1: majandushoone. Lammutatav hoone on 1 vana majandushoone. Uute rajatiste arv krundil on 5: piire, tualett, kompostiauk, kaevukatus  ja parkimiskoht.

	2. ÕIGUSLIKUD ALUSED



2.1    Ehitusseaduse §19 lõike 1 punkti 2 kohaselt ehitise püstitamiseks ja laiendamiseks koostatava ehitusprojekti aluseks on detailplaneeringu koostamise kohustuse puudumise korral projekteerimistingimused.

2.2    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.3    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




3.1 Määrata projekteerimistingimused Kuuse tn 17 aiamaja laiendamiseks ja rekonstrueerimiseks, majandushoone ning rajatiste püstitamiseks järgnevalt:
	3.1.1. ÜLDANDMED



	3.1.1.1  Ehitisregistri olulised andmed: 

3.1.1.1.1 Aiamaja, ehitisregistri kood 118003508, ehitisealune pind 32 m2;

3.1.1.1.2 Majandushoone ehitisregistri kood 118003509 ehitisealune pind 20 m2;
3.1.1.1.3 Kaev ehitisregistri kood 220446278 ehitisealune pind 1 m2;
3.1.1.1.4 Kasvuhoone ehitisregistri kood 120446279 ehitisealune pind 25 m2;

3.1.1.2  Kinnistusraamatu andmed: 
             Katastriüksuse tunnus 51106:011:0144, elamumaa pindala 684,0 m2.            

	3.1.1.3  Projekteerimistingimuste koostamise alus:     

3.1.1.3.1 Projekteerimistingimuste 26.09.2011. a taotlus nr 7509/1-14;

3.1.1.3.2 Ehitusseadus, Planeerimisseadus, Asjaõigusseadus, Narva linna üldplaneering, Narva linna ehitusmäärus;
3.1.1.3.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on aiamaja laiendamine ja rekonstrueerimine, majandushoone ja rajatiste püstitamine.

	3. 3 ÜLDNÕUDED


3.3.1   Projekti koostamisel juhinduda Eestis kehtivatest seadustest, standarditest,
           normdokumentidest ja juhenditest, sealhulgas:
  - Majandus- ja Kommunikatsiooniministri 17.09.2010.a. kehtestatud määrus nr 67 

    „Nõuded ehitusprojektile“;

           - EVS 812-7:2008 Ehitiste tuleohutus. Osa 7: ehitistele esitatava põhinõude, 

              tuleohutusnõude tagamine projekteerimise ja ehitamise käigus;
  - Narva Linnavolikogu 30.11.2006.a. kinnitatud määrus nr.48 „Narva linna 
    ehitusmäärus”;

  - Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti

    seletuskiri”;

  - Eesti Standard EVS 811: 2006 „Hoone ehitusprojekt”;

  - Eesti Standard EVS 907 „Rajatise ehitusprojekt”;

  - Majandus- ja Kommunikatsiooniministri 24.12.2002.a. kehtestatud määrus nr 69 „Ehitise tehniliste andmete loetelu“;

  - Vabariigi Valitsuse 27.10.2004. a määrus nr 315 „Ehitisele ja selle osale esitatavad tuleohutusnõuded”;

3.3.2   Projekti koostamisel kasutada tõest tehnovõrkudega digitaalset geodeetilist krundi

           alusplaani täpsusega M 1:500, mis on kooskõlastatud peageodeedi poolt.

3.3.3   Projekt (selle osad) peab olema koostatud või kontrollitud projekteerimises pädeva

           vastutava spetsialisti poolt (Ehitusseadus §18 lõige 4 punkt 1).

3.3.4   Projekt peab olema heaks kiidetud kõigil seadusega ettenähtud juhtudel.

3.3.5   Väljastatud projekteerimistingimused lisada projekti kausta.

3.3.6   Esitada projekti nimetus vastavalt projekteerimistingimustele.

3.3.7   Projekti koosseisus esitada originaalkooskõlastused. Kooskõlastus peab olema üheselt

           mõistetav ja sisaldama tööde loetelu, millega ollakse nõus. samuti kooskõlastaja andmed
          (kinnistu aadress, kooskõlastaja nimi ja perekonnanimi) ja kooskõlastamise kuupäev.
3.3.8   Situatsiooniskeem: kasutada Narva linna kaarti Narva Linnavalitsuse Arhitektuuri-ja
           Linnaplaneerimise Ameti kodulehelt www.narvaplan.ee.
3.3.9   Asendiplaan esitada mõõtkavas 1:500. Asendiplaan esitada krundi tõese geodeetilise mõõdistuse alusel. Joonisel näidata projekteeritava ala piirid. Asendiplaanil esitada tabel: „Ehitiste eksplikatsioon” (sh välisvõrkude andmed) ning kinnistu tehnilised näitajad. Asendiplaanil näidata projekteeritava/rekonstrueeritava ehitise asukoht ja mõõtmed, kaugused lähimate piiride ja ehitisteni, likvideeritavad ehitised, juurdepääsud avalikult kasutatavale teele, sisse- ja väljasõit krundilt, prügikonteineri asukoht. Viirutada erinevalt rekonstrueeritav hooneosa ja juurdeehitatav hooneosa. Määratleda pinnakatted. Anda parkimise lahendus. 
3.3.10  Projekti tellija lähteülesandes märkida ära tellija valitud projekti staadium.

3.3.11  Värvivaated esitada mõõtkavas 1:100 või 1:50. Vaadetel näidata peasissepääsude 

            detaillahendused, vaadete tähistused, akende ja uste värvitoonid, välisviimistluse 
            materjalid, värvikoodid, värvikataloogi nimetus jne. Metallosade värvitoonid esitada
            RAL kataloogi järgi.

3.3.12  Projekti koosseisus esitada lisaks projekteeritavate/rekonstrueeritavate seinte ja põrandate spetsifikatsioonid koos nende lõigetega, akende ja uste spetsifikatsioon, hoonete püstlõiked, siseruumide eksplikatsioonid, evakuatsiooniskeem, välisviimistluse ja värvilahenduse pass, siseviimistluse lahendus jne. 

3.3.13  Ehitiste lammutamise korral esitada lammutatavate ehitiste loetelu, lammutustööde korraldamise kirjeldus, lammutusjäätmete kava koos käitluskohtade määramisega.
3.3.14  Esitada Arhitektuuri- ja Linnaplaneerimise Ametile kooskõlastamiseks ehitusprojekt

            vähemalt kahes identselt komplekteeritud eksemplaris. 
	3.4 ARHITEKTUURSED JA LINNAEHITUSLIKUD TINGIMUSED


3.4.1 Ehitusala: Kuuse tn 13 krundi piirides.
3.4.2    Ehitusala:  mitte ületada väljakujunenud ehitusjoont. 

3.4.3    Määrata hoonete kasutusaeg aastas.
3.4.4    Krundi maksimaalne täisehitus: 30 % (arvutus näidata asendiplaanil).
3.4.5    Lubatud suurim laiendatava ja rekonstrueeritava aiamaja kõrgus: kuni 8m planeeritud

            maapinnast.     
3.4.6    Laiendatava aiamaja korruste arv: 1,5.

3.4.7    Lubatud suurim projekteeritava majandushoone kõrgus: kuni 6m planeeritud maapinnast.     
3.4.8    Projekteeritava majandushoone korruste arv: 1.

3.4.9    Aiamaja tarindite soojustamise korral: esitada soojustatud piirdetarindite lõiked ja

            soojustatud välisseina (ümber aknaava) lõige, fassaadide soojustamise skeem,

            soojustehnilised arvutused koos valemitega (d-soojaisolatsiooni paksus võtta nagu X).
            Arvutuses esitada arvutuslik sisetemperatuur. Korruste plaanidel ja hoone püstlõikel 

            näidata    soojaisolatsioonimaterjali kiht. 

3.4.10  Välisviimistlus: välisviimistluse ja värvilahenduse pass esitada projekti koosseisus
            (värvivaated koos värvikoodidega). 

3.4.11  Katusekattematerjal: mitte kasutada asbesti sisaldavaid materjale.
3.4.12  Piirded ja parkimiskohad: lahendada krundi piirides.

3.4.13  Piirded: vajadusel lahendada piire kõrgusega 1,5 m sobilikuna  piirkonna miljöösse ning

            hoonega kooskõlas olevaks. Piire peab olema ažuurne. Piirde tüüp: dekoratiivpiire koos
            kaunistavate elementidega, võrkpiire, aiapaneelid jne. Esitada piirde vaade ja tehnilised

            näitajad (rajatise ehitisalune pind, kõrgus, pikkus). 

3.4.14  Kruntidevaheliste piirete rekonstrueerimine on lubatud vaid naaberkruntide omanike

            nõusoleku alusel (Asjaõigusseadus §151: piirirajatis). 
3.4.15  Haljastus: põhimõtteline kujunduslik-funktsionaalne lahendus näidata asendiplaanil.
            Kõvakattega pind ei tohi protsentuaalselt ületada haljastatavat pinda.

3.4.16  Teed ja juurdepääsud: kõvakate, teekattekivid, teekatteplaadid, murukivi või puistkate.

            Juurdepääs krundile: Kuuse tänavalt. 

3.4.17  Jäätmekäitlus: lahendada projekti mahus, näidates asendiplaanil, prügikonteiner

            soovitavalt piirata dekoratiivsete elementidega.

3.4.18  Välisvalgustus: lahendada sissepääsudel.

3.4.19  Esitada asukohaskeem M:2000.
3.4.20  Asendiplaanil esitada tabel: „Ehitiste eksplikatsioon” (sh välisvõrkude andmed).

            Asendiplaan: näidata tänava ehitusjoon ja hoonestuse asukohad, ehitiste mõõtmed,

            kaugus lähimate piiride ja ehitisteni, tehnovõrgud, pinnakatted, lammutatavad ehitised,

            lahendada väljasõit krundilt, anda parkimise lahendus.

3.4.21  Esitada vertikaalplaneerimise lahendus.
3.4.22  Projekti koosseisus esitada lisaks: 
    - hoonete inventeerimisjoonised või vana projekt, 

    - põrandate ja uute seinte konstruktsioon ja lõiked.    

	3.5 INSENERTEHNILISED ERITINGIMUSED



3.5.1   Hoone siseruumide tehnosüsteemide projekteerimine: vajadusel esitada insener-

           tehnilised osad Eesti Standardiga ettenähtud mahus, vastavalt ehitusprojekti staadiumile.

3.5.2   Hoone varustamine välisvõrkudega: vajadusel esitada välistrasside tööprojektid.

           Kasutada eraldi kausta (tiitelleht, seletuskiri, trassi plaan, montaaži skeem, sõlmed,

           materjalide tellimisspetsifikatsioon, pikiprofiil, katete taastamine jne.) Eriosadele 

           taotleda tehnilised tingimused ja projektid kooskõlastada vastavate võrguvaldajatega.
	3.6 EHITUSPROJEKTI KOOSKÕLASTUSED




3.6.1    Ida-Eesti Päästekeskuse Narva Keskkomando.

3.6.2    Naaberkinnistute omanikud ( kruntidevahelised piirded, projekteeritud ehitised,  kui 

            need on naaberkrundile lähemal kui 4m - asukohad  ja kõrgused ning nende vahelised

            tuleohutuskujad).

3.6.3    Kinnistu omanik.

3.6.4    Narva Linnavalitsuse Arhitektuuri- ja Linnaplaneerimise Amet.

4. RAKENDUSSÄTTED

	


4.1    Käesolevad projekteerimistingimused on kehtivad kuni 05.10.2013. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaid haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

	[image: image1.png]



Tarmo Tammiste

Linnapea 

Ants Liimets

	
	Linnasekretär


